
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22 mai 2017               

PL-x  177/2017                     


AVIZ
asupra propunerii legislative privind completarea şi modificarea Legii nr.504 din 11 iulie 2002 a audiovizualului
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind completarea şi modificarea Legii nr.504 din 11 iulie 2002 a audiovizualului, trimisă cu adresa nr. P.l.x. 177 din 15 mai 2017 şi înregistrată cu nr. 4c-11/552 din 16 mai 2017.
Conform dispoziţiilor art.75 din Constituţia României, republicată şi ale art. 95 din Regulamentul Camerei Deputaţilor, republicat, Camera Deputaţilor este primă Cameră sesizată. 

Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din 22 mai 2017.

Propunerea legislativă are ca obiect de reglementare modificarea și completarea Legii audiovizualului nr.504/2002, în scopul stabilirii cadrului normativ pentru difuzarea, de către radiodifuzori, a unor mesaje de interes public pentru cetăţeni cu privire la comportamentul în timpul cutremurelor.
 Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ nr.160/23.03.2017. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a propunerii legislative.

În raport de obiectul şi conţinutul reglementării, propunerea legislativă face parte din categoria legilor organice. 

                              PREŞEDINTE,                                            SECRETAR,

                         Eugen NICOLICEA                             Costel Neculai DUNAVĂ
Consilier parlamentar, Alexandra Muşat

